Nóg 'n polisieman in Kaapstad geskiet | Nuus24
Man in balaklawa skiet op polisie in Pta
Polisieman skiet motoris in padwoedevoorval
Kaapstad – Nóg ‘n polisiebeampte is in ‘n rits aanvalle in die Moederstad raakgeskiet, het die polisie gesê.Ao. November Filander sê drie mans “wat verdag gelyk het” het Dinsdagaand die polisiesersant in Belhar geskiet.Hulle het talle skote afgevuur toe die sersant stilgehou het om die mans op die hoek van De Mist- en Anreith-straat voor te keer. Die drie mans – tussen die ouderdomme van 18 en 24 – het weggehardloop en is kort daarna vasgetrek. ‘n Saak van poging tot moord is geopen. Dit volg nadat drie polisiebeamptes verlede week doodgeskiet is. Die konstabels Mandisi Nduku (27) en Phindiwe Nikani (26) is Vrydagaand in Houtbaai doodgeskiet terwyl hulle Imizamo Yethu gepatrolleer het.Nikani het op die toneel gesterf en Nduku het later in die hospitaal beswyk. ‘n Man sal binnekort in verband met dié voorval in die Wynberg-landdroshof verskyn. Mpumelelo Xakekile (50), ‘n metropolisiebeampte, is ‘n week gelede doodgeskiet toe hy ‘n boete aan ‘n taxibestuurder in Khayelitsha uitgeskryf het.Sandisile Ncapayi (18) het in verband met dié moord in die hof verskyn en sal binnekort na die hof terugkeer.Volg Nuus24 op Twitter - SAPA
Lees meer oor: skietery | polisie VOLGENDE OP NUUS24X